એન.એચ.આર.સીનાં ઓર્ડરમાં જણાવ્યા અનુસાર ભોગ બનનાર યશ મકવાણાને પોલીસ સ્ટેશનમાં લઇ જવામાં આવ્યા હતા ત્યા તેમને વોમિટિંગ થવાથી તુરંત જ હોસ્પિટલમાં સારવાર અર્થે ખસેડવાની ફરજ પડી તથા કાયદાકીય રીતે ફરિયાદ કરવાની ફરજ પણ પડી હતી, આટલું થયું તેમ છતાં અત્યાર સુધી કોઈ એફ.આઈ.આર રજીસ્ટર્ડ કરવામાં આવી નથી. જેથી ફરિયાદીને કમિશનના સરણે જવાની ફરજ પડી, એન.એચ.આર.સી નાં આદેશ મુજબ બે અઠવાડિયામાં તાત્કાલિક ફરિયાદનો એહવાલ કમિશન ને સોંપવા માટે પોલીસ કમિશનર અમદાવાદને ઓર્ડર કરવામાં આવ્યો છે અને ફરિયાદની નકલ પોહચાડવામાં આવે. આ વિશે યશ મકવાણાએ જણાવ્યું હતુ કે અમે શાંતિથી લોકોની દુકાનો તેમજ લારી, ગલ્લા બંધ કરાવી વિરોધ કરી રહ્યા હતા પણ ચોક્કસ જાતિ વિરોધી માનસિકતા ધરાવતી પોલીસે અમારી અટકાયત કરી અમુક પોલીસ કર્મીઓ દ્ધારા અમને માર માર્યો જેથી અમારે ચાર દિવસ હોસ્પિટલમાં સારવાર લેવી પડી હતી અને પોલીસે અમારી ફરિયાદ નોંધવાની પણ ના પાડી દીધી હતી અંતે સમાજના આગેવાનોનાં દબાણ હેઠળ ફરિયાદ નોંધવમાં આવી હતી વધુમાં મકવાણાએ જણાવ્યું હતું કે તે સમય દરમિયાન રાષ્ટ્રીય દલિત અધિકાર મંચના રામોલ હાથીજણ વોર્ડના પ્રમુખ પ્રકાશ મકવાણાને પણ પોલીસ દ્વારા માર મારીને તેમનો પગ તોડી નાંખવામાં આવ્યો હતો અને તેમણે પણ LG હોસ્પિટલ ખાતે સારવાર અર્થે મોકલવામાં આવ્યા હતા પરંતુ તેમની પણ ફરિયાદ નોંધવામાં આવી નથી. વધુમાં તેમણે જણાવ્યું હતું કે વટવા જી.આઈ.ડી.સી પોલીસ સ્ટેશન દલિત વિરોધી રહ્યું છે. જો કે તેમણે અંતે પોતાના હક માટે લડવાની વાત કરી હતી.